Zubiaurre jauregia

Zubiarre jauregia Errenteriako Santa Klara kalean dagoen XVII. mendeko oinetxea daGipuzkoako Batzar Nagusiak Arte zibila.

 Historia 

1638an, herria suntsitu zuen sutearen ondoren egin ziren berreraiketa lanen ondorioa dira Errenteriko oinetxe garrantzitsuenak, Zubiaurre jauregia barne. Garai honetan birmoldatu zen, etxeaurreak zuen itxura gotikoa barrokora aldatuzErrenteriako Udala Arkitektura zibila.
Herria hiribildua zenean oinetxe honek Frantziako Atea zaintzen zuen harresiaren parte izanik; Iparraldeko etxeaurretik hasten zen harresia eta Beheko kaleko etxeen atzekaldeek osatzen zuten ibairantz. Santa Klarako arrabaletik egiten ziren sartu-irtenen arduraduna zenHiru Zubiaurre jauregia.

Antzinako mapan ikus daitekeenez, harresia ibaia eta itsasoarekin babestuta zegoen, eta lurretik zetozen erasoetatik defendatzeko lau dorretxe zeuzkan: Torrekua, Morrontxo, Zubiaurre jauregia, eta Mikelazulo atea. Marea goian zegoenean Errenteriako harresietaraino heltzen zen itsasoa garai haietan.
alt=|erdian|thumb|500x500px|Errenteria itsas bazterra zen. Itsasoa gaur egungo Madalena kaleraino eta Madalena basilikaraino heltzen zen, harresitik kanpo.
Zubiaurre jauregiak izen desberdinak izan ditu historian zehar, familia nagusi desberdinen jabetza izan bait zen, hala nola, Jauregi Zahar, Antia-Enea, Amasa-Enea eta Elizalde-Enea. Familia hauen desagertzeak eta XIX. mendean jauregiaren erabilera etxebizitzetara bilakatzea dira XXI. mendera egoera txarrean iristeaErrenteriako Udala. Herria ezagutzen Zubiaurre jauregia.

 Ezaugarriak 
Oinplano laukizuzena du, behekoa eta beste bi solairu eta estalkia hiru aldeetaraOarsoaldea TurismoaZubialde Jauregi barrokoa. Hegoaldeko etxeaurrea da nagusia, solairu bakoitzeko hiru bao eta behekoan ate tatxonatu bat, leiho bat ezkerrean eta eskubiko beste leihoa zena, sarbide bihurtua ditu. Lehenengo solairuko hiru baoek balkoi luzea osatzen dute, ezkerraldean jauregitik perpendikularki irteten den luzapen bat du, funtzio argirik ez duenak. Bigarren solairuan, balkoi luzearen erdian, Elizalde sendiaren armarria dago, XVII. mendean jabetza zutenak, bi sirena eusle eta dorre hirukoitza duten bi gaztelu erakusten dituenak.

Mendebaldeko etxeaurrean kañoi itxurako gargola bat ikus daiteke eta eskailera-buruak argiztatzeko altuera desberdinetara ireki ziren leihoak. Iparraldeko etxeaurreak, atzekaldekoak,ibaira ematen zuen eta bertako ateek itsas jarduerekin lotutako zereginetarako erabiliak ziren. Lurraren maila desberdina denez bi aldeetan, atzeko aldetik solairu bat gehiago dago.

 Galeria 

 Erreferentziak 

 Kanpo estekak 

Kategoria:Errenteriako eraikinak
Kategoria:XVII. mendean amaitutako eraikinak
Kategoria:Gipuzkoako jauregiak